নিজস্ব সংবাদদাতা, লালমনিরহাট ॥ শুস্ক মৌসুমের শুরুতেই পানি শূন্য (অক্টোবরের মধ্য ভাগেই) পানি শুন্য হয়ে পড়েছে খরস্রোতা তিস্তা নদী । ফলে তার বুক গেছে উঠেছে বিশাল বিশাল চর। শুষ্ক মৌসুম আসার আগেই তিস্তার নদীর এই বেহাল দশায় এই নদী সংশ্লিষ্ট লাখো মানুষের কপালে পড়েছে চিন্তার ভাজ। বর্ষা মৌসুম শেষ না হতেই যৌবন হারিয়ে ধু ধু বালুচরে পরিণত হয়েছে দেশের অন্যতম বৃহৎ এই নদীটি। পানি উন্নয়ন বোর্ড সুত্র জানিয়েছে, গত ১০দিনে তিস্তা ব্যারেজ পয়েন্টে পানি প্রবাহ গড়ে রয়েছে ১৭ হাজার কিউসেক। প্রতিদিনই কমছে পানি। ধীরে ধীরে পানি শুন্য হয়ে মরে যাওয়া এই তিস্তার সাথে মরছে তিস্তাপাড়ের কৃষক ও জেলেরা। পানি শূন্য তিস্তায় মাছ ধরতে না পেরে জেলেরা পেশা পরিবর্তন করে ফেলেছে। অনেকে ঢাকাসহ বিভন্ন শহরে রিক্সা চালিয়ে জীবিকা নির্বাহ করছে। তিস্তায় পানি না থাকায় রংপুরের জেলা লালামনিরহাট, কুড়িগ্রাম, নিলফামারী ও গাইবান্ধায় নদী প্রবাহিত উপকূলীয় অঞ্চলে মরু প্রক্রিয়া শুরু হয়ে গেছে।